เอาไงดีมีสามีเป็นอินคิวบัสอสูรสูบวิญญาณทีเดียวสองตน (pwp, ตลก, 3p, dem
telltopia
## 0 อินคิวบัสคือ...

😈ข้อมูลเกี่ยวกับอินคิวบัส (รายละเอียดต่อไปนี้เกิดจากจินตนาการแบบกาว ๆ ของผู้แต่งเท่านั้น)😈
💗อินคิวบัสคือ...
เป็นอสูรโบราณที่ปรากฏนามครั้งแรกในเอกสารบันทึกทางประวัติศาสตร์ย้อนหลังกลับไปหลายพันปี เชื่อกันว่าอินคิวบัสเป็นอสูรผู้ชายที่คอยสูบวิญญาณ หรือในทางวิทยาศาสตร์ก็คือพลังชีวิตของมนุษย์นั่นเอง เพื่อให้ตัวเองดำรงอยู่ได้ โดยใช้เสน่ห์รูปร่างหน้าตางดงามเป็นเครื่องมือสำคัญในการล่อลวงเหยื่อ
อินคิวบัสมีรูปร่างภายนอกไม่ต่างจากคนปกติ เป็นบุรุษวัยฉกรรจ์ที่อายุอานามไม่น่าเกินสามสิบปี มีใบหน้าหล่อเหลา รูปร่างได้สัดส่วนมีกล้ามเนื้อสวยงามสมบูรณ์แบบ
อินคิวบัสจะไม่ต่างอะไรจากมนุษย์เพศชายธรรมดาที่มีร่างกายแข็งแรงสมบูรณ์ จนกระทั่งอายุครบสิบแปด ซึ่งนั่นคือจุดเริ่มต้นความเป็นอินคิวบัสอย่างสมบูรณ์ ซึ่งพอถึงเวลาที่ว่า นอกจากการกินอาหารธรรมดาเหมือนมนุษย์ ยังจำเป็นต้องเริ่มสูบพลังมนุษย์มาเป็นอาหารแหล่งที่สอง
อินคิวบัสจำเป็นต้องดูดวิญญาณ มิฉะนั้นมันจะแก่ตัวลงอย่างรวดเร็ว จนถึงกับร่างแตกสลายกลายเป็นธุลี แต่หากได้รับพลังชีวิตของมนุษย์อย่างต่อเนื่องเพียงพอ อิวคิวบัสอาจมีอายุยืนยาวได้หลายร้อยปี เข้าใกล้ความเป็นสิ่งมีชีวิตอมตะ
💗ประเภทของอินคิวบัส
อสูรชนิดนี้มีสองประเภท
1. เล็คโท (Lecto) สูบพลังมนุษย์แบบตัวต่อตัว คล้ายผีดูดเลือดหรือแวมไพร์ดูดเลือดมนุษย์ ดังนั้นอินคิวบัสประเภทนี้จึงมักมีพลังพิเศษที่ใช้ควบคุมจิตใจคนได้
2. นาร์โค (Narco) สูบพลังมนุษย์ผ่านทางเมฆหมอกความฝัน อินคิวบัสประเภทนี้มักมีพลังพิเศษในการลอยตัว หรือทะลุผ่านวัตถุได้ เพื่อเอื้อประโยชน์ให้สูบพลังในลักษณะนี้ได้ง่ายดายขึ้นนั่นเอง
💗อินคิวบัสสูบพลังอย่างไร
การสูบพลังมนุษย์ทำได้ 3 แบบ
1. การมีเซ็กซ์ แต่วิธีนี้จะทำให้ได้พลังงานชีวิตที่เข้มข้นน้อยที่สุด ดังนั้นหากเลือกสูบวิญญาณด้วยวิธีนี้ อินคิวบัสจะต้องมีเซ็กซ์บ่อยมาก แต่ก็มีทางแก้เช่นกัน คือต้องเลือกมีเซ็กซ์กับมนุษย์พิเศษบางคนที่มีพลังงานชีวิตเข้มข้น ก็จะช่วยลดความถี่ในการมีเซ็กซ์ได้ อย่างไรก็ตามมนุษย์ที่มีพลังชีวิต หรือพลังวิญญาณเข้มข้นนั้นหายาก เชื่อกันว่าคนที่มีความผิดปกติของเซลล์ผลิตเม็ดสีที่ตาดำ ทำให้ตาดำแต่ละข้างสีไม่เหมือนกัน ที่เรียกว่าอาการเฮเทอโรโครเมีย อิริดัม (Heterochromia Iridum) ซึ่งมีโอกาสเกิดขึ้นยากในมนุษย์ คือคนที่มีพลังงานชีวิตเข้มข้นอันที่เป็นปรารถนาของอินคิวบัส
2. สูบพลังชีวิตตรง ๆ ผ่านทางปาก หรือการสัมผัส เป็นวิธีพื้นฐานที่อินคิวบัสทั้งสองประเภททำได้ ทว่าวิธีนี้ค่อนข้างอันตราย ต้องอาศัยความเชี่ยวชาญและการกะจังหวะให้พอดี เพราะส่วนใหญ่อินคิวบัสที่สูบพลังด้วยวิธีนี้ จะเพลิดเพลินไปกับความหอมหวานของพลังชีวิตจนลืมตัว ลืมควบคุมตัวเอง เผลอสูบพลังจนร่างกายมนุษย์แห้งตายเป็นมัมมี่ และที่แย่ที่สุดคือ การคร่าชีวิตมนุษย์ย่อมก่อให้เกิดความวุ่นวายตามมา เป็นสร้างปรปักษ์โดยไม่จำเป็นและอาจทำให้อินคิวบัสตนนั้นถูกตามล่าโดยมนุษย์
3. สูบพลังในขณะที่มนุษย์หลับ มีเฉพาะอินคิวบัสชนิดเล็คโทเท่านั้นที่ทำได้ การสูบพลังขณะหลับมีข้อจำกัด และมีความซับซ้อนกว่าอีกสองวิธี กล่าวคือมนุษย์ที่เป็นเหยื่อต้องเคยเห็นอินคิวบัสตนนั้นมาก่อนอย่างน้อยหนึ่งครั้ง จากนั้นเมื่อมนุษย์คนนั้นหลับ อินคิวบัสจะควบคุมจากระยะไกลให้มนุษย์คนนั้นฝันถึงตัวเอง โดยเหยื่ออาจฝันว่าได้ร่วมรักกับอินคิวบัส ซึ่งในขณะที่ฝัน อินคิวบัสจะต้องอยู่ในตำแหน่งที่ไม่ไกลจากเหยื่อนัก เพื่อให้อยู่ภายใต้รัศมีเมฆหมอกแห่งความฝัน ที่เชื่อว่าจะก่อตัวขึ้นยามมนุษย์หลับแล้วฝันไป อินคิวบัสจะสูบพลังที่ล่องลอยผ่านกลุ่มเมฆความฝันที่พูดถึงนั่นเอง แม้วิธีนี้จะฟังดูยุ่งยากแต่ก็ปลอดภัยอย่างยิ่งต่อการถูกคุกคามโดยมนุษย์ เพราะแทบไม่มีร่องรอยใดเหลือให้สาวมาถึงตัวอินคิวบัสได้
💗ความสามารถพิเศษของอินคิวบัส
อย่างที่กล่าวไปแล้วข้างต้น อินคิวบัสแต่ละตัวจะมีพลังวิเศษเหนือมนุษย์ ทั้งนี้ขึ้นกับประเภทของอสูรด้วยเช่นกัน อาทิ ลอยตัวกลางอากาศได้ ทะลุผ่านสิ่งของได้ แต่เชื่อกันว่าพลังที่เหนือชั้นที่สุด อันตรายและทรงพลังที่สุดของคิวบัส ก็คือการควบคุมจิตใจของมนุษย์
อนึ่งอินคิวบัสหนึ่งตัวจะมีพลังพิเศษแค่อย่างเดียวเท่านั้น
💗การสืบพันธุ์ของอินคิวบัส
การสืบพันธุ์ของอินคิวบัสนั้นยุ่งยาก นั่นเลยเป็นเหตุให้อสูรชนิดนี้เหลือน้อยแทบสูญพันธุ์ ความยุ่งยากที่ว่าคือต้องใช้อินคิวบัสสองตน ร่วมกับคนหนึ่งคน เพื่อสร้างอินคิวบัสตัวใหม่ขึ้นมาแค่ตัวเดียว
คำโปรย

อินคิวบัสคืออสูรลึกลับหายากที่มีมาแต่ดึกดำบรรพ์ แฝงเร้นในร่างมนุษย์ผู้ชายหล่อเหลา แต่ทันใดโดยไม่ทันตั้งตัว มันจะสูบ...ดูด...จนแห้งเหือด แต่อ๊ะ..แต่ถ้าหล่อจริงหล่อจัง ยอมให้สูบก็ได้ อิอิ

เรื่องย่อ

ดอกเตอร์ฟินเนเกน หรือหมอฟิน ภายนอกเขาคือหมอห้องฉุกเฉินที่มากความสามารถ แถมยังร่ำรวยมีคุณธรรม มิหนำซ้ำหน้าตายังล้อหล่อ แต่ไม่มีใครรู้ว่า เขาเป็นอสูรอินคิวบัสที่มีอายุเกือบสามศตวรรษ

ฟินเบื่อหน่ายที่เกิดมาเป็นแบบนี้ เขาต้องเปลี่ยนที่อยู่ไปเรื่อย ๆ เพื่อไม่ให้คนอื่นสงสัยว่าเหตุใดเขาถึงไม่แก่ ฟินอยากมีชีวิตเรียบง่ายเหมือนคนทั่วไป มีเพื่อนมีคนรักที่แก่เฒ่าไปด้วยกัน การเป็นอินคิวบัสทำให้เขากระหาย และต้องสูบพลังของมนุษย์เรื่อย ๆ ไม่งั้นเขาจะแห้งตาย ฟินมีความคิดอยากฆ่าตัวตายอยู่เสมอ เขาอยากจบชีวิตที่แปลกประหลาดต่างจากคนอื่นแบบนี้ แต่จู่ ๆ ชีวิตของดอกเตอร์ฟิน ก็เปลี่ยนไปอย่างสิ้นเชิงในคืนหนึ่ง

คืนนั้น ฟินก็ได้เจอคนไข้ฉุกเฉินผู้ชายที่ถูกพลเมืองดีพามาส่งที่โรงพยาบาลที่ฟินทำงานอยู่ หนุ่มคนนั้นประสบอุบัติเหตุในรถยนต์รับจ้างแล้วความจำเสื่อม เขาจำอะไรไม่ได้เลย เว้นแต่มีเป้เก่า ๆ ติดตัวมาใบหนึ่ง กับเข็มกลัดที่มีข้อความบนนั้นบอกว่า ‘เขาชื่อเดวอน’

จุดเด่นของเดวอนคือดวงตา เขามีตาดำสองสี สีตาแต่ละข้างไม่เหมือนกัน ฟินรู้สึกแปลก ๆ ราวกับเดวอนมีบางอย่างคอยดึงดูดเขา และเมื่อเดวอนแข็งแรงพอจะออกจากโรงพยาบาล แต่ความจำของเดวอนก็ยังไม่กลับมา เขาไม่มีที่ไป และไม่มีญาติพี่น้องที่ไหน ฟินเลยพากลับเดวอนมาอยู่ด้วยที่บ้านด้วยกัน

คาโคคือเด็กหนุ่มวัยรุ่น เป็นเด็กกำพร้าที่ถูกเลี้ยงโดยคนในซ่องโสเภณีชายแห่งหนึ่ง ตอนแรกคาโคมีหน้าที่เป็นเด็กรับใช้จิปาถะให้คนในซ่อง แต่ยิ่งโตเป็นหนุ่ม คาโคก็ยิ่งหล่อเหลาแถมยังหุ่นดีจนเจ้าของซ่องอยากเคลมขึ้นมาซะอย่างงั้น ในวันที่คาโคอายุครบสิบแปด เจ้าของผู้หื่นกามก็ใช้อำนาจบังคับกึ่งโน้มน้าวให้คาโคมามีอะไรด้วย ในช่วงเวลาเปิดบริสุทธิ์อันวาบหวามของหนุ่มน้อย ความทรงจำของเขากลับขาดหายไปในช่วงดังกล่าว พอรู้สึกตัวอีกทีก็เห็นว่าเจ้าของซ่องนอนแห้งตายไม่ต่างจากใบไม้แห้งกรอบ เพราะแท้จริงแล้ว คาโคเองก็คืออินคิวบัสเช่นกัน และพออายุครบสิบแปดเขาจะจำเป็นต้องดูดพลังมนุษย์ เพียงแต่หนุ่มน้อยยังไม่รู้สภาวะแท้จริงของตัวเองก็เท่านั้น

คาโคตกใจมาก พอเจอเรื่องแบบนี้แล้วทำอะไรไม่ถูก เขาเลยหนีไปกับเฮมิส เพื่อนร่วมซ่องอีกคน เฮมิสชักชวนให้คาโคมาเป็นกะหรี่อิสระ รับงานโดยไม่พึ่งสังกัด นั่นเลยทำให้คาโคได้รับลูกค้าเป็นครั้งแรก และทำให้รู้ว่าพอได้มีเซ็กซ์ อาการกระหายแปลก ๆ ที่เริ่มเป็นตั้งแต่อายุสิบแปดก็หายไป ด้วยเหตุนี้คาโคจึงคิดยึดอาชีพนี้ต่อไป แถมยังภูมิใจและรักในการเป็นกะหรี่

แต่ชีวิตกะหรี่ของคาโคก็ไม่ราบรื่นอีกจนได้ เมื่อเฮมิสชวนเขาให้ไปรับงานที่คฤหาสน์ใหญ่โตแห่งหนึ่งราวกับปราสาท ที่ต้องเดินทางจากเมืองที่เขาอยู่ไปหลายร้อยกิโล ที่ปราสาทนั่นคาโคได้ให้บริการลูกค้าตามปกติ แต่พอเสร็จ เขาก็ตกใจแทบช็อกเมื่อพบว่าเฮมิส เพื่อนของเขาถูกฆ่าตายอย่างโหดเหี้ยมในปราสาท

คาโครีบเผ่นจากปราสาทหัวซุกหัวซุน แต่ก็รอดจากการตามล่าของคนในปราสาทมาได้ เขาไม่มีทั้งเงินแถมทำมือถือหาย เลยขอโบกรถขอติดเข้าเมือง ด้วยโชคชะตาพลิกผันราวกับละคร คาโคมาถึงในเมืองได้อย่างไรไม่รู้ เขามานอนหลับด้วยความอ่อนเพลียอยู่หน้าบ้านของหมอฟิน และคนที่มาเจอคาโคก็คือเดวอน

ที่น่าแปลกคือทันทีที่คาโคตื่นขึ้นมาเจอเดวอน เขาก็รู้สึกราวกับเดวอนมีพลังดึงดูดอะไรบางอย่าง ซึ่งเป็นแบบเดียวกับที่หมอฟินเคยรู้สึก

เดวอนสงสารคาโคที่ไร้ที่พึ่ง เงินก็ไม่มีแถมยังถูกคนที่ปราสาทตามล่า เขาเลยขอหมอฟินให้คาโคอยู่ด้วยอีกคน หมอฟินก็อนุญาต เพราะหมอเองรู้ดีว่าคาโคคือสิ่งมีชีวิตแบบเดียวกับเขา

และนั่นคือจุดเริ่มต้นของความสัมพันธ์ของเราสามคน สองอินคิวบัสกับหนึ่งคน ที่จะนำไปสู่เรื่องราวอันน่าตื่นเต้นประทับใจ ที่สำคัญคือ ‘ฟิน’